钦定古今图书集成/明伦汇编/闺媛典/第032卷 > 秦氏二女〈孙氏女许氏女张氏女附〉
## 钦定古今图书集成/明伦汇编/闺媛典/第032卷 > 秦氏二女〈孙氏女许氏女张氏女附〉

按：《元史列女传》：“秦氏二女，河南宜阳人，逸其名。父尝
有危疾，医云不可攻，姊开户默祷，凿己脑和药进饮，
遂愈。父后复病欲绝，妹割股肉置粥中，父小啜即稣。
孙氏女，河间人。父病癞十年，女祷于天，求以身代，且
吮其脓血，旬月而愈；许氏女，安丰人。父疾，割股啖之
乃痊。张氏女，庐州人，嫁为高垕妻。母病目丧明。张氏”
归省，抱母泣，以舌舐之，目忽能视。州县各以状闻，褒
表之。